శివాజీ రాజా

శివాజీ రాజా (ఫిబ్రవరి 26 1962)తెలుగు ఒన్.కాం నుండి తెలుగు సినిమా టీవి నటుడు. నటుడుగా 1985లో చిత్రరంగ ప్రవేశం చేసిన శివాజీరాజా 260 చిత్రాలకు పైగానే నటించాడు. ఎం.వి.రఘు దర్శకత్వంలో గొల్లపూడి రాసిన కళ్ళు అనే నాటిక ఆధారంగా రూపొందిన అదే పేరుగల చిత్రంలో నటుడిగా గుర్తింపు పొందిన శివాజీ రాజా ఈ ప్రయోగాత్మక చిత్రం ద్వారా ఉత్తమ నూతన నటుడుగా నంది అవార్డు స్వీకరించాడు.  పెళ్ళిసందడి, సిసింద్రీ, ఘటోత్కచుడు, మురారి, శంకర్ దాదా ఎంబీబీఎస్ లాంటి సినిమాలలో చెప్పుకోదగ్గ పాత్రలలో నటించాడు. 

గుణ్ణం గంగరాజు నిర్మాణ సారథ్యంలో జెమినీ టీవీలో ప్రసారమై బాగా ప్రాచుర్యం పొందిన అమృతం ధారావాహికలో కొన్ని ఎపిసోడ్లలో ప్రధాన పాత్రయైన అమృతం పాత్రను పోషించాడు. మాటీవీలో కొద్దికాలం పాటు సంబరాల రాంబాబు అనే ధారావాహిక ను కూడా నిర్వహించాడు. ప్రస్తుతం సినిమా రంగంలోనూ, టీవీ రంగంలోనూ కొనసాగుతున్నాడు.

జీవిత విశేషాలు
శివాజీ రాజా ఫిబ్రవరి 26, 1962 న రామరాజు, చంద్రావతి దంపతులకు జన్మించాడు. తండ్రి భీమవరం లోని డి.ఎన్.ఆర్ కళాశాలలో అటెండరుగా పని చేసేవాడు. శివాజీ రాజా హైదరాబాదులో పాలిటెక్నిక్ పూర్తి చేసి అక్కడే నటనలో శిక్షణ తీసుకున్నాడు. శిక్షణ పూర్తయ్యాక వారి కుటుంబం చెన్నైకి మారింది.
సినిమా
శివాజీ రాజా మొదటి సినిమా కళ్ళు. ఆయన నటించిన ఇతర సినిమాలు.

సముద్రం
ఘటోత్కచుడు
సిసింద్రీ
మావిచిగురు
 అసాధ్యులు (1992)
పెళ్ళి సందడి
 అహోబ్రహ్మ ఒహోశిష్య (1997)
ప్రేయసి రావే
కుర్రాళ్ళ రాజ్యం
ఖడ్గం
 పాపే నా ప్రాణం (2000)
 ప్రేమసందడి (2001)
 విలన్ (2003)
మొగుడ్స్ పెళ్ళామ్స్
అల్లరి పెళ్లాం
 పుట్టింటికి రా చెల్లి (2004)
 దేవరాయ (2012)
 నందీశ్వరుడు (2012)
 సేవకుడు (2013)
జగన్నాటకం (2015)
 టాప్ ర్యాంకర్స్ (2015)
 సౌఖ్యం (2015)
 అమ్మాయిలంతే అదో టైపు (2017)
 ఇదం జగత్ (2018)
 సూర్యకాంతం (2019)
అప్పుడు ఇప్పుడు (2021)
అర్జున ఫల్గుణ (2021) 
పోస్టర్(2021)
జెట్టి (2022)
 ప్రేమలో

కుటుంబం
ఆయన భార్య పేరు అరుణ.

మూలాలు

ఇతర లింకులు

వర్గం:తెలుగు సినిమా నటులు
వర్గం:1972 జననాలు
వర్గం:తెలుగు సినిమా హాస్యనటులు